Wees gerus - gelowiges het geen beproewing waarvan die Here nie weet nie. Niks gebeur met ŉ gelowige waarvoor God hom nie krag gee nie. Daarom sluit Dawid die Psalm met die volgende woorde af: “Al is ek ellendig en behoeftig – die Here dink aan my; U is my hulp en my redder…” (Ps.40:18). ← Lesing oor Versoening deur Dr. Johann Rossouw van die Vrystaatse Universiteit
As julle glo →
Augustus 10, 2014 · 6:00 vm
Vandag, op die agste Sondag na Pinkster, hoor ons Matthéüs se beskrywing van hoe Jesus Christus na sy dissipels gekom het terwyl hy op die water geloop het toe hulle in ‘n storm beland het terwyl hulle die meer in ‘n boot oorsteek. Verder het die apostel Petrus gevra om toegelaat te word om oor die water by Christus te kom, maar toe hy vanweë die wind bang word, het hy begin sink en tot Christus geroep wat hom gered en die storm laat bedaar het.
Hierdie voorval toon vir ons dat ons sonder Christus uitgelewer is aan allerhande gevare en storms. Jesus Christus kom te midde hiervan na ons toe, en Hy roep ons om na Hom te kom. Selfs wanneer ons egter op Hom reageer en Hom probeer volg, loop ons steeds die gevaar dat ons aandag van Hom afgelei word. Wanneer ons begin konsentreer op die gevare om ons, en ons konsentrasie op Hom verloor, begin ons sink. Selfs dan reik Jesus egter steeds na ons toe uit, as ons gereed is om ons tot Hom te wend en saam met Petrus te roep: “Here, red my!”
Uittreksel uit Evangelion. ‘n Bulletin van die Ortodoks-Christelike Geloof, 10 Augustus 2014